EstKONSULT

EstKONSULT on üks Eesti vanemaid inseneribüroosid. See asutati 16. jaanuaril 1990"Fakte ajaloost" BDO Eesti kodulehel (vaadatud 27. veebruaril 2013).

Büroo kuulub Eesti Projektbüroode LiituEstKONSULT OÜ Eesti Projektbüroode Liidu kodulehel (vaadatud 27. veebruaril 2013) ja Eesti Kaubandus-Tööstuskotta"Ansip heitis manifesti prügikasti" Äripäev, 07.09.2010 (vaadatud 27. veebruaril 2013). 2004. aastast on EstKONSULT Eesti Betooniühingu asutajaliigeHeidit Kaio "42 ettevõtet asutasid Eesti Betooniühingu" Äripäev, 13.02.2004 (vaadatud 27. veebruaril 2013).

Firma tegutseb Tallinnas aadressil Sõpruse pst 151.

Ajalugu
EstKONSULT loodi Nõukogude Liidu, Soome ja Rootsi ühisfirmana. Firma asutasid ENSV Ehitusministeeriumi allasutuse Ehituskomitee infokeskus Ehitusinfo, Soome suurim ehitusprojekteerimisfirma Finnmap Oy ja viimase Rootsi tütarettevõte Byggkonsult Karle AB. Ettevõtet asusid juhtima ehitusinsenerid Lembit Linnupõld ja Tiit Masso. Eestlaste jaoks oli firma eesmärk tuua Eestisse ehitusalase projekteerimise kõrgtehnoloogia, välisinvestorid soovisid siseneda NSV Liidu turule."Inseneribüroo EstKONSULT - ajaloo ja tõsiste tulemustega projekteerimisfirma" Juubel: Äripäeva 5-, 10- ja 20-aastaste firmade erileht, 27. jaanuar 2010, lk 21

Suure osa algsest aktsiakapitalist moodustasid seadmed, sh kaks Intel 286 protsessoriga arvutit. EstKONSULT oli üks esimesi arvutiprojekteerimisele siirdunud ettevõtteid NSV Liidus.

1991. aasta lõpus müüs Eesti Ehitusministeerium oma 50% osaluse firmas Finnmap Oy-le. Samal päeval ostis 45% ettevõtte osalusest EstKONSULTis töötavate inseneride vastloodud aktsiaselts E-KONSULT. Sellest peale on firma 100%-liselt eraettevõte.

1993. aastal läks Finnmap Oy pankrotti ning Byggkonsult Karle AB likvideeriti. Osalus EstKONSULTis läks üle Finnmapi ühele järeltulijale, ehituskonstruktsioonide projekteerimise firmale Finnmap Consulting Oy.

Alates augustist 1997 on E-KONSULT OÜ osalus firmas 60%. Ühisettevõte EstKONSULT registreeriti ümber osaühinguks.

Alates jaanuarist 2015 on E-KONSULT OÜ osalus firmas 100%.

Tegevus
EstKONSULT on projekteerinud nii hooneid (elumajad, ühiskondlikud hooned, kaubanduskeskused) kui ka rajatisi (sillad, sadamarajatised, tunnelid).

2002. aastal pälvis EstKONSULTi projekteeritud Tartu vangla Eesti Ehitusmaterjalide Tootjate Liidult aasta betoonehitise tiitli, büroo sai selle eest projekteerija auhinna"Betoonehitiseks 2002 valiti Tartu vangla" Äripäev, 12.03.2003 (vaadatud 27. veebruaril 2013).

2004. aastal projekteeris EstKONSULT koos AS-iga E-Betoonelement Kunda Tselluloositehase põhihoonete konstruktsiooniKrista Taim "E-Betoonelement ehitab Kunda Tselluloositehase põhihoonete konstruktsiooni" Äripäev, 19.10.2004 (vaadatud 27. veebruaril 2013).

Koos VPN Projektbüroo OÜ-ga projekteeris ESTKONSULT Muuga sadama vabatsooni ASi Tallinna Sadam tellimusel 2005. aastal avatud Eesti iseseisvusaja pikima maanteesilla. Põhjaranna betoonviadukti pikkus on 297 meetrit ja laius 10,8 meetrit.Ülo Toomsalu "PM: Tallinna sadam ehitas Muugale iseseisvusaja pikima maanteesilla" Äripäev, 15.04.2005 (vaadatud 27. veebruaril 2013)

2007. aastal projekteeris EstKONSULT Ruhnu sadamaSilvi Kanošina "Ruhnlased võtavad kruiisilaeva randumist naljana" Pärnu Postimees, 17.07.2007 (vaadatud 27. veebruaril 2013) ning koostas Sakala keskuse lammutusprojekti"Veeteede Amet avab täna Hundipea sadamas uue kai" Postimees/veeteede ameti pressiteade, 17.11.2011 (vaadatud 27. veebruaril 2013).

2008. aastal avatud Maarjamõisa kliinikumi I ehitusjärgu projekteerisid EstKONSULTi ja Arhitektuuribüroo Kalle Rõõmus "Kliinikumi uued ravikorpused said Tartu linnavalitsuselt kasutusloa" Postimees/Tartu Ülikooli Kliinikumi pressiteade, 30. oktoober 2008 (vaadatud 27. veebruaril 2013).

Samuti projekteeris EstKONSULT 2011. aastal avatud kai Hundipea sadamas, mis on veeteede ameti laevastiku peasadamMariliis Pinn "Sakala keskuse lammutuselt võis lenduda asbestikiude" Äripäev, 04.05.2007 (vaadatud 27. veebruaril 2013).

2012. aastal võitis büroo Saare Liinide hanke Saaremaa ja Vilsandi vahelise laevaliikluse uuringuks ja eelhinnanguks. Uuringu eesmärk oli selgitada välja Vikati ja Papissaare sadama tehniline olukord ja sobivus reisilaeva Vilsandi teenindamiseks ning analüüsida võimalust sadamad rekonstrueerida.Monika Puutsa "EstKONSULT uurib Vilsandi laevaliiklust" Saarte Hääl, 28.09.2012 (vaadatud 27. veebruaril 2013)

2013. aastal võitis EstKONSULT Põhja-Tallinna spordikompleksi ja ühiskondliku hoone projekteerimise ideekonkursi, võidutöö autorid olid Ott Kadarik ja Mihkel Tüür."Sõle spordikompleksi ideekonkursi võitis EstKonsult" Postimees, 20.02.2013 (vaadatud 27. veebruaril 2013)

EstKONSULT on ka Ülemiste ristmiku tunneli ja viadukti projekteerija.

Väljaspool Eestit on firma projekteerinud Eesti saatkonnahooned Vilniusse ja Pekingisse, kaubanduskeskusi Moskvasse ja Kiievisse ning korterelamuid ja ärihooneid Helsingisse ja Tjumeni oblastisse Venemaal.

Viited

Kirjandus
 "Inseneribüroo EstKONSULT - ajaloo ja tõsiste tulemustega projekteerimisfirma" Juubel: Äripäeva 5-, 10- ja 20-aastaste firmade erileht, 27. jaanuar 2010, lk 21

Välislingid
 EstKONSULT OÜ koduleht
 "Sõle spordikompleksi ideekonkursi võitis EstKonsult" Postimees, 20.02.2013
 Monika Puutsa "EstKONSULT uurib Vilsandi laevaliiklust" Saarte Hääl, 28.09.2012

Kategooria:Eesti ettevõtted
Kategooria:1990. aasta Eestis